**Prírodoveda 4. ročník 16.4-21.4.2020**

**Úloha1: Rastliny lesného spoločenstva.**

Les tvoria z prevažnej časti stromy. Strom je rastlina, ktorá má zdrevnatenú stonku. Stonka vytvára kmeň a korunu. Stromy poskytujú úkryt a potravu ostatným živým organizmom, ktoré žijú v lese. Medzi stromy, ktoré sa u nás v lesoch vyskytujú, patria dub letný, buk lesný, hrab obyčajný a borovica lesná.

**RASTLINY LESNÉHO SPOLOČENSTVA**

**BOROVICA LESNÁ**

- vysoký ihličnatý strom,

- sivohnedý rozpukaný kmeň s hladkou kôrou

- semená uložené v šiškách

**DUB LETNÝ**

- mohutný listnatý strom so široko rozkonárenou korunou

- listy s krátkou stopkou a vykrajovaným okrajom

- plody sa volajú žalude

**BUK LESNÝ**

- vysoký listnatý strom s hladkou svetlosivou kôrou

- má lesklé listy v tvare vajca

- plody sa volajú bukvice

**HRAB OBYČAJNÝ**

- listnatý strom so sivou hladkou kôrou

- tmavozelené oválne listy s výraznými žilkami

- plody sú oriešky s krídlami

**Úloha2:** Dopíš časti stromu**:**



**Vyber a zakrúžkuj** správnu odpoveď:

 **Medveď hnedý patrí medzi:** a) bezstavovce b) stavovce c) hmyz

 **Jeleň lesný žije v:** a) húfoch b) rojoch c) čriedach

 **Plody dubu sa volajú:** a) žalude b) bukvice c) šišky

 **Plody hrabu sú:** a) žalude b) lieskovce c) oriešky s krídlami

 **Borovica lesná je:** a) ihličnatý strom b) listnatý strom

 **Sova lesná je:** a) bylinožravec b) mäsožravec c) všežravec